title: 2010/629/UE: Deċiżjoni tar-rappreżentanti tal-gvernijiet tal-Istati Membri tal- 20 ta' Ottubru 2010 il-ħatra ta' mħallef fil-Qorti Ġenerali

text:
               22.10.2010

               MT

               Il-Ġurnal Uffiċjali tal-Unjoni Ewropea

               L 278/29

         DEĊIŻJONI TAR-RAPPREŻENTANTI TAL-GVERNIJIET TAL-ISTATI MEMBRI
   tal-20 ta' Ottubru 2010
   il-ħatra ta' mħallef fil-Qorti Ġenerali
   (2010/629/UE)
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 254 u 255 tiegħu,
   Billi:

               (1)

               Skont id-dispożizzjonijiet tat-Trattati, huwa meħtieġ li jkun hemm tiġdid parzjali tal-imħallfin tal-Qorti Ġenerali kull tliet snin. Għall-perijodu mill-1 ta' Settembru 2010 sal-31 ta' Awwissu 2016, kellhom jinħatru 14-il imħallef fil-Qorti Ġenerali.

               (2)

               Fit-23 ta' Ġunju 2010 u t-8 ta' Lulju 2010, il-Konferenza tar-Rappreżentanti tal-Gvernijiet tal-Istati Membri ħatret 12-il imħallef fil-Qorti Ġenerali għall-perijodu msemmi hawn fuq (1), (2).

               (3)

               Sakemm jitwettaq il-proċess tal-ħatra tal-imħallfin fiż-żewġ postijiet vakanti li għad fadal, f'konformità mad-dispożizzjonijiet tat-Trattat dwar il-Funzjonament tal-Unjoni Ewropea, tas-Sur Mihalis VILARAS u s-Sur Valeriu CIUCĂ, maħtura mħallfin rispettivament fl-1 ta' Settembru 2004 u fl-1 ta' Jannar 2007, baqgħu fil-kariga wara l-31 ta' Awwissu 2010.

               (4)

               Il-Gvern tal-Greċja ppropona l-kandidatura tas-Sur Dimitrios GRATSIAS għall-funzjonijiet ta' mħallef fil-Qorti Ġenerali tal-Unjoni Ewropea. Il-Kumitat stabbilit bl-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-adegwatezza ta' dan il-kandidat għall-qadi tal-funzjonijiet ta' mħallef fil-Qorti Ġenerali.

               (5)

               Għaldaqstant huwa meħtieġ li jinħatar membru fil-Qorti Ġenerali għall-perijodu mill-25 ta' Ottubru 2010 sal-31 ta' Awwissu 2016; il-ħatra ta' mħallef għall-post vakanti li għad fadal ser isseħħ aktar tard,

         ADOTTAW DIN ID-DEĊIŻJONI:
   Artikolu 1
   Is-Sur Dimitrios GRATSIAS huwa b'dan maħtur imħallef fil-Qorti Ġenerali, għall-perijodu mill-25 ta' Ottubru 2010 sal-31 ta' Awwissu 2016.
   Artikolu 2
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-20 ta’ Ottubru 2010.

            Għall-Kunsill

            Il-President

         J. De RUYT

      (1)  Deċiżjoni tar-Rappreżentanti tal-Gvernijiet tal-Istati Membri tal-Unjoni Ewropea tat-23 ta' Ġunju 2010 li taħtar imħallfin fil-Qorti Ġenerali, ĠU L 163, 30.6.2010, p. 41.

      (2)  Deċiżjoni tar-Rappreżentanti tal-Gvernijiet tal-Istati Membri tal-Unjoni Ewropea tat-8 ta' Lulju 2010 li taħtar imħallfin fil-Qorti Ġenerali, ĠU L 186, 20.7.2010, p. 29.


title: Deċiżjoni tal-Kummissjoni tat- 3 ta’ Lulju 2012 li tistabbilixxi l-forum tal-UE dwar il-VAT

text:
               6.7.2012

               MT

               Il-Ġurnal Uffiċjali tal-Unjoni Ewropea

               C 198/4

         DEĊIŻJONI TAL-KUMMISSJONI
   tat-3 ta’ Lulju 2012
   li tistabbilixxi l-forum tal-UE dwar il-VAT
   2012/C 198/05
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Fil-Komunikazzjoni tagħha ta’ Diċembru 2008 (1) l-Kummissjoni ppreżentat pjan ta’ azzjoni għal medda qasira ta’ żmien biex tiġi miġġielda l-frodi tal-VAT. Il-Kummissjoni ssuġġeriet ukoll li ssir riflessjoni fuq x’metodu jista’ jiġi adottat, għal medda itwal ta' żmien, li jkun jista’ jagħti kas tal-iżviluppi teknoloġiċi u tal-istrateġiji l-ġodda rigward il-konformità u l-monitoraġġ, bl-għan ġenerali li jitnaqqas l-involviment tal-awtoritajiet tat-taxxi u li jitħaffef il-piż amministrattiv fuq l-impriżi.

               (2)

               Barra minn hekk, minħabba r-rwol kruċjali tal-kontribwenti biex is-sistema tal-VAT taħdem, u minħabba l-fatt li r-relazzjoni tagħhom mal-awtoritajiet tat-taxxi għandha tkun ibbażata fuq il-fiduċja u li dan jista’ jkollu influwenza konsiderevoli fuq l-ispejjeż biex tiġi amministrata s-sistema, il-Kummissjoni ħarġet bl-idea li jitfassal metodu ġdid li jkun ibbażat fuq il-konformità volontarja, il-valutazzjoni tar-riskju u l-monitoraġġ. Dan il-metodu kien jitlob għall-kontribut tal-għarfien espert tar-rappreżentanti tal-impriżi biex issir din ir-riflessjoni dwar l-istrateġija għal medda itwal ta’ żmien.

               (3)

               F'Marzu 2010, inħoloq il-“Grupp ta' imprendituri esperti dwar it-tħaddim bla skossi tal-VAT fl-UE”, minn hawn 'il quddiem imsejjaħ il-“Grupp ta’ imprendituri esperti dwar il-VAT” (Business expert group on VAT – BEGV), sabiex jiġu diskussi fil-livell tal-UE l-problemi prattiċi reali li jirriżultaw mill-ġestjoni tas-sistema tal-VAT kif inhi implimentata fl-Istati membri, kif ukoll is-suġġerimenti għal soluzzjonijiet li jistgħu jinstabu biex il-piż amministrattiv jitħaffef.

               (4)

               Fit-23 ta’ Frar 2011, l-Istati membri qablu li joħolqu grupp ta’ esperti ad hoc ġdid, magħruf bħala l-“pjattaforma ta’ djalogu bejn l-awtoritajiet tat-taxxi” (tax authorities dialogue platform – TADP). Il-fatt li l-ambjent kummerċjali nbidel qatigħ wassal lil uħud mill-Istati membri biex jiżviluppaw strateġija kummerċjali li tpoġġi lill-klijent fiċ-ċentru, u li hija bbażata fuq li wieħed jifhem liema huma l-gruppi differenti ta’ kontribwenti/klijenti, kif iġibu ruħhom u d-diffikultajiet li jesperjenzaw fil-kuntatti li jkollhom mal-awtoritajiet tat-taxxi – mill-preżentazzjoni individwali tad-denunzja tat-taxxa sal-ħtiġijiet tal-impriżi l-kbar. L-għan ta’ dan il-metodu kien li r-regoli tal-logħba jkunu l-istess għall-imprendituri kollha li jirrispettawhom, sabiex ikun hemm kompetizzjoni aktar ġusta. Fl-istess ħin, ippermetta lill-awtoritajiet tat-taxxi jallokaw riżorsi biex jiġġieldu b'mod aktar effiċjenti kontra l-frodi.

               (5)

               Iż-żewġ gruppi ta’ esperti nħolqu biex iħejju d-djalogu bejn l-awtoritajiet tat-taxxi u l-esperti tal-intraprenditorija, li għandu jseħħ fil-livell tal-UE fil-qafas ta’ forum ġdid.

               (6)

               Bil-ħsieb li tittejjeb il-governanza tal-VAT fil-livell tal-UE, f’konformità mal-Komunikazzjoni mill-Kummissjoni dwar il-futur tal-VAT – Lejn sistema tal-VAT aktar sempliċi, robusta u effiċjenti mfassla għas-suq uniku (2) –, il-partijiet interessati mbuttaw ukoll biex fil-livell tal-UE jinħoloq kanal ta' komunikazzjoni li permezz tiegħu l-awtoritajiet tat-taxxi, ir-rappreżentanti tal-imprendituri u l-Kummissjoni jkunu jistgħu jiskambjaw l-opinjonijiet tagħhom dwar l-aspetti prattiċi tal-amministrazzjoni tal-VAT.

               (7)

               L-identifikazzjoni tal-aħjar prattiki fuq iż-żewġ naħat tista’ tikkontribwixxi biex il-ġestjoni tas-sistema tal-VAT tiġi ssimplifikata, u b’hekk jitnaqqsu l-ispejjeż biex wieħed jikkonforma filwaqt li fl-istess ħin jiġi ggarantit id-dħul mill-VAT. Għalhekk, huwa xieraq li jinħoloq il-forum tal-UE dwar il-VAT (li jkun jinkludi lill-Istati membri u lill-partijiet interessati, u li jkun ippresedut mill-Kummissjoni) u li jiġu definiti l-kompiti u l-istruttura tiegħu.

               (8)

               Il-forum tal-UE dwar il-VAT huwa pjattaforma strutturata għad-djalogu, bil-għan li titjieb ir-relazzjoni bejn l-imprendituri u l-awtoritajiet tat-taxxi sabiex jinħolqu l-kundizzjonijiet għal tħaddim b’inqas skossi tas-sistema ta’ bħalissa tal-VAT fl-UE, u b'hekk jitnaqqsu l-ispejjeż u l-piż amministrattiv fuq iż-żewġ naħat. Il-problemi prattiċi konkreti li jirriżultaw mill-ġestjoni tas-sistema tal-VAT għandhom jiġu diskussi, flimkien mas-suġġerimenti għal soluzzjonijiet li jistgħu jinstabu.

               (9)

               Il-Forum għandu jkun ippresedut mill-Kummissjoni u jkun jiġbor fih lill-awtoritajiet tat-taxxi tal-Istati membri u lill-organizzazzjonijiet li jirrappreżentaw lill-imprendituri jew lill-professjonisti fil-qasam tat-taxxi; l-awtoritajiet u l-organizzazzjonijiet fl-Istati membri se jinnominaw lir-rappreżentanti tagħhom.

               (10)

               Għandhom jiġu previsti regoli dwar l-iżvelar ta’ informazzjoni mill-membri tal-forum, mingħajr preġudizzju għar-regoli tal-Kummissjoni dwar is-sigurtà kif stabbiliti fl-Anness ta’ mad-Deċiżjoni tal-Kummissjoni 2001/844/KE, KEFA, Euratom (3).

               (11)

               Id-dejta personali għandha tiġi pproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni tal-individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dik id-dejta (4).

         IDDEĊIDIET DAN LI ĠEJ:
   Artikolu 1
   Suġġett
   Il-grupp ta’ esperti magħruf bħala l-“forum tal-UE dwar il-VAT”, minn issa 'l quddiem imsejjaħ “il-forum”, huwa b’dan stabbilit.
   Artikolu 2
   Inkarigi
   Il-kompiti tal-forum ikunu:

               (a)

               li joħloq pjattaforma fejn l-esperti imrenditorjali u l-awtoritajiet nazzjonali tat-taxxi jkunu jistgħu jiddiskutu informalment kwistjonijiet tal-amministrazzjoni tat-taxxi fil-qasam tal-VAT li ż-żewġ partijiet għandhom quddiem wiċċhom bħalissa f'ambjent transkonfinali;

               (b)

               li jiddiskuti indikazzjonijiet prattiċi pprovduti mill-awtoritajiet tat-taxxi, kif ukoll mill-esperti imprenditorjali, u li jelabora dwar modi li jistgħu jintużaw biex is-sistema ta’ bħalissa tal-VAT tiġi ġestita b’aktar effiċjenza, inkluż billi tiġi miġġielda l-frodi, fl-interess taż-żewġ partijiet bil-ħsieb li jkun hemm tħaddim b’inqas skossi tas-sistema ta’ bħalissa tal-VAT;

               (c)

               li jgħin lill-Kummissjoni tippromwovi l-prattika tajba, inkluż l-użu tat-teknoloġiji tal-informatika, li jistgħu jirriżultaw f’sistema tal-VAT aktar effiċjenti, fiż-żgur, aktar ġusta u effettiva meta mqabbla man-nefqa, fl-interess taż-żewġ partijiet;

               (d)

               li jaħdem, fejn meħtieġ, f'kooperazzjoni ma' kwalunkwe korpi jew kumitati oħrajn xierqa li jaħdmu fil-qasam tal-VAT u tal-koperazzjoni amministrattiva fil-qasam tat-taxxi.

         Artikolu 3
   Konsultazzjoni
   Il-Kummissjoni tista’ tikkonsulta lill-forum dwar kwalunkwe affari relatata mal-amministrazzjoni tat-taxxi fil-qasam tal-VAT.
   Artikolu 4
   Sħubija – Ħatra
   1.   Il-forum ikun magħmul minn mhux aktar minn 45 membru.
   2.   Il-forum ikollu

               (a)

               rappreżentant minn kull Stat membru;

               (b)

               rappreżentanti ta’ mhux aktar minn 15-il organizzazzjoni li jirrappreżentaw lill-imprendituri jew lill-professjonisti fil-qasam tat-taxxi.

         3.   L-awtoritajiet tat-taxxi ta’ kull Stat membru jinnominaw rappreżentant wieħed minn fost l-uffiċjali inkarigati mill-kwistjonijiet tal-amministrazzjoni tat-taxxi, mill-konformità u mis-servizzi lill-utenti fl-ambjent Ewropew tal-VAT.
   4.   Id-direttur ġenerali inkarigat mit-tassazzjoni u mill-unjoni doganali jaħtar lill-organizzazzjonijiet imsemmijin fl-Artikolu 4.2. (b) b’kompetenza fl-oqsma msemmijin fl-Artikolu 2 u li jkunu wieġbu għal sejħa għall-applikazzjonijiet.
   5.   L-organizzazzjonijiet jinnominaw rappreżentant u sostitut biex jidħol minflok rappreżentant li jkun assenti jew indispost. Id-direttur ġenerali responsabbli mit-tassazzjoni u mill-unjoni doganali jista’ jirrifjuta rappreżentant jew sostitut li jiġu proposti minn organizzazzjoni, fuq il-bażi li dan ma jkunx jissodisfa l-profil mitlub fis-sejħa għall-applikazzjonijiet. F'dawn il-każijiet, l-organizzazzjoni kkonċernata tintalab taħtar rappreżentant ieħor jew sostitut ieħor.
   6.   Is-sostituti jinħatru bl-istess kundizzjonijiet bħall-membri; is-sostituti jidħlu awtomatikament minflok kwalunkwe membri li jkunu assenti jew indisposti.
   7.   L-organizzazzjonijiet jinħatru għal tliet snin, dment li ma jiġux sostitwiti jew esklużi skont il-paragrafu 9. Il-mandat tagħhom jista’ jiġġedded wara li jkunu wieġbu għal sejħa oħra għall-applikazzjonijiet.
   8.   L-organizzazzjonijiet li jitqiesu tajbin biex jissieħbu iżda ma jinħatrux jistgħu jitpoġġew fuq lista ta’ riżerva li l-Kummissjoni tuża biex taħtar is-sostituti. Din il-lista tibqa’ tgħodd għal tliet snin.
   9.   L-organizzazzjonijiet imsemmijin fl-Artikolu 4.2. (b) jew ir-rappreżentanti tagħhom jistgħu jiġu ssostitwiti jew esklużi għall-bqija tal-mandat tagħhom fi kwalunkwe wieħed mill-każi li ġejjin:

               (a)

               fejn l-organizzazzjoni jew ir-rappreżentant tagħha ma jkunux għadhom kapaċi jikkontribwixxu b'mod effettiv għad-deliberazzjonijiet tal-forum;

               (b)

               fejn l-organizzazzjoni jew ir-rappreżentant tagħha ma jkunux jikkonformaw mal-kundizzjoni stabbilita fl-Artikolu 339 tat-Trattat dwar il-Funzjonament tal-Unjoni Ewropea;

               (c)

               fejn l-organizzazzjoni jew ir-rappreżentant tagħha ma jkunux indipendenti minn kwalunkwe influwenza minn barra;

               (d)

               fejn l-organizzazzjoni jew ir-rappreżentant tagħha jkunu naqsu milli javżaw lill-Kummissjoni kmieni biżżejjed dwar kunflitt ta’ interess;

               (e)

               fejn l-organizzazzjoni jew ir-rappreżentant tagħha jirriżenjaw;

               (f)

               fejn dan ikun mixtieq sabiex tinżamm rappreżentanza bbilanċjata tal-oqsma rilevanti tal-kompetenzi u dawk tal-interessi.

         Id-direttur ġenerali responsabbli mit-tassazzjoni u mill-unjoni doganali jista’ jitlob lil organizzazzjoni taħtar rappreżentant ieħor jew sostitut ieħor fuq il-bażi ta’ waħda jew aktar mill-kundizzjonijiet stabbiliti fil-paragrafu 9 ta’ dan l-Artikolu.
   10.   L-ismijiet tal-organizzazzjonijiet u tar-rappreżentanti tagħhom jiġu ppubblikati fir-Reġistru tal-gruppi esperti tal-Kummissjoni u entitajiet simili oħrajn, minn hawn 'il quddiem imsejjaħ “ir-Reġistru”, kif ukoll fuq websajt apposta.
   11.   Id-dejta personali tinġabar, tiġi pproċessata u tiġi ppubblikata skont ir-Regolament (KE) Nru 45/2001.
   Artikolu 5
   Kif se jaħdem
   1.   Il-forum ikun ippresedut minn rappreżentant tal-Kummissjoni.
   2.   Bi qbil mas-servizzi tal-Kummissjoni, il-forum jista' jistabbilixxi sottogruppi biex jeżaminaw kwistjonijiet speċifiċi fuq il-bażi ta' termini ta' referenza definiti mill-forum. Dawn is-sottogruppi jiżżarmaw malli jkunu jwettqu l-mandat tagħhom.
   3.   Il-president jista’, fuq bażi ad hoc, jistieden esperti minn barra l-forum li jkollhom kompetenza speċifika f’suġġett li jkun fuq l-aġenda biex jieħdu sehem fil-ħidma tal-forum jew tas-sottogrupp. Barra minn hekk, il-president jista' jagħti l-istejtus ta' osservatur lil individwi jew organizzazzjonijiet, kif iddefiniti fir-Regola 8(3) tar-regoli orizzontali dwar il-gruppi ta' esperti (5), u lill-pajjiżi kandidati. Jistgħu jiġu mistednin bħala osservaturi, b'mod partikolari, rappreżentanti tal-pajjiżi kandidati biex jissieħbu fl-UE u ta’ organizzazzjonijiet internazzjonali.
   4.   Il-membri u r-rappreżentanti tagħhom, kif ukoll l-esperti u osservaturi li jkunu mistednin, iħarsu l-obbligu tas-segretezza professjonali stabbilit fit-Trattati u fir-regoli implimentattivi tagħhom, kif ukoll ir-regoli tal-Kummissjoni dwar is-sigurtà b’rabta mal-protezzjoni ta' tagħrif ikklassifikat tal-UE, li huma stabbiliti fl-Anness ta’ mad-Deċiżjoni 2001/844/KE, KEFA, Euratom. Jekk jonqsu milli jħarsu dawn l-obbligi, il-Kummissjoni tista’ tieħu l-miżuri kollha xierqa.
   5.   Bħala prinċipju, il-laqgħat tal-forum u tas-sottogruppi tiegħu jsiru f’binjiet tal-Kummissjoni. Il-Kummissjoni tipprovdi s-servizzi segretarjali. Uffiċjali oħrajn tal-Kummissjoni li jkollhom interess fil-proċeduri jistgħu jattendu għal-laqgħat tal-forum u tas-sottogruppi tiegħu.
   6.   Il-grupp jadotta r-regoli ta’ proċedura tiegħu fuq il-bażi tar-regoli standard ta’ proċedura għall-gruppi ta’ esperti.
   7.   Id-dokumenti rilevanti dwar l-attivitajiet li jwettaq il-forum il-Kummissjoni tippubblikahom fir-Reġistru jew permezz ta' link f’websajt apposta li jieħdok għar-Reġistru. Dokument ma jiġix ippubblikat jekk l-iżvelar tiegħu jkun idgħajjef il-protezzjoni ta’ interess pubbliku jew privat kif definit fl-Artikolu 4 tar-Regolament (KE) Nru 1049/2001 (6).
   Artikolu 6
   L-ispejjeż tal-laqgħat
   1.   Il-parteċipanti fl-attivitajiet tal-forum ma jitħallsux għas-servizzi tagħhom.
   2.   L-ispejjeż tal-ivvjaġġar u, fejn ikun xieraq, l-ispejjeż tas-sussistenza li jkollhom jagħmlu dawk li jieħdu sehem fl-attivitajiet tal-forum jiġu rimborżati mill-Kummissjoni skont id-dispożizzjonijiet fis-seħħ fil-Kummissjoni.
   3.   Dawk l-ispejjeż jiġu rimborżati fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi.
   Artikolu 7
   Applikabbiltà
   Din id-deċiżjoni tapplika sat-30 ta' Settembru 2018.

      Magħmul fi Brussell, it-3 ta’ Lulju 2012.

            Għall-Kummissjoni

         Algirdas ŠEMETA

            Membru tal-Kummissjoni

      (1)  Komunikazzjoni mill-Kummissjoni lill-Kunsill, lill-Parlament Ewropew u lill-Kumitat Ekonomiku u Soċjali dwar strateġija koordinata biex tissaħħaħ il-ġlieda kontra l-frodi tal-VAT fl-Unjoni Ewropea, l-1 ta’ Diċembru 2008, COM(2008) 807 finali.

      (2)  COM(2011) 851, 6.12.2011.

      (3)  ĠU L 317, 3.12.2001, p. 1. (ma teżistix verżjoni bil-MT)

      (4)  ĠU L 8, 12.1.2001, p. 1; Edizzjoni Speċjali tal-ĠU bil-Malti: Kapitolu 13 Volum 26 p. 102-124.

      (5)  C(2010) 7649 finali, Komunikazzjoni mingħand il-President lill-Kummissjoni: Framework for Commission expert groups horizontal rules and public register.

      (6)  Dawn l-eċċezzjonijiet huma maħsubin sabiex jipproteġu s-sigurtà pubblika, l-affarijiet militari, ir-relazzjonijiet internazzjonali, il-politika finanzjarja, monetarja jew ekonomika, il-privatezza u l-integrità tal-individwu, l-interessi kummerċjali, il-proċeduri fil-qorti u l-pariri legali, l-ispezzjonijiet/l-investigazzjonijiet/l-awditjar u l-proċess tat-teħid tad-deċiżjonijiet tal-istituzzjoni.


title: Id-Deċiżjoni tal-Kunsill ta' l-14 ta' Ġunju 1966 dwar l-iffurmar tal-Kumitat Permanenti dwar iż-Żrieragħ u l-Materjal tal-Propagazzjoni għall-Agrikoltura, l-Oltikoltura u l-Foresterija

text:
Avviż Legali Importanti

|

31966D0399

Official Journal 125 , 11/07/1966 P. 2289 - 2290 Finnish special edition: Chapter 3 Volume 1 P. 0122  Danish special edition: Series I Chapter 1965-1966 P. 0107  Swedish special edition: Chapter 3 Volume 1 P. 0122  English special edition: Series I Chapter 1965-1966 P. 0123  Greek special edition: Chapter 03 Volume 1 P. 0234  Spanish special edition: Chapter 03 Volume 1 P. 0165  Portuguese special edition Chapter 03 Volume 1 P. 0165

		Id-Deċiżjoni tal-Kunsillta' l-14 ta' Ġunju 1966dwar l-iffurmar tal-Kumitat Permanenti dwar iż-Żrieragħ u l-Materjal tal-Propagazzjoni għall-Agrikoltura, l-Oltikoltura u l-Foresterija(66/399/KEE)IL-KUNSILL TAL-KOMUNITÀ EKONOMIKA EWROPEA,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra l-abbozz tad-deċiżjoni ppreżentat mill-Kummissjoni,Billi d-Direttivi dwar il-kummerċjalizzazzjoni taż-żrieragħ u l-materjal tal-propagazzjoni jipprovdu, għall-iskopijiet biex tkun iffaċilitata l-implimetazzjoni tagħhom, għal proċedura li tistabbilixxi kooperazzjoni mill-qrib bejn l-Istati Membri u l-Kummissjoni; billi, sabiex tintlaħaq kooperazzjoni bħal din, kumitat għandu jkun stabbilit biex iwettaq id-doveri mgħoddija lilu permezz ta' dawk id-Direttivi;Billi huwa mixtieq li l-kooperazzjoni bħal dik testendi fl-oqsma kollha koperti b'dawk id-Direttivi; billi dak il-Kumitat għandu għalhekk ikun awtorizzat li jikkunsidra kwalunkwe kwistjoni li tirrigwardja dawk l-oqsma;IDDEĊIEDA KIF ĠEJ:Artikolu 1Kumitat permanenti dwar iż-Żrieragħ u l-Materjali tal-Propagazzjoni għall-Agrikoltura, l-Oltikoltura u l-Foresterija (minn hawn 'il quddiem imsejjaħ il-"Kumitat") huwa b'dan stabbilit u għandu jikkonsisti minn rappreżentanti ta' l-Istati Membri b'rappreżentant tal-Kummissjoni bħala l-President.Artikolu 2Il-Kumitat għandu, fil-każi u skond il-kundizzjonijiet li hemm provvediment dwarhom hemmhekk, iwettaq id-doveri mgħoddija lilu bid-Direttivi dwar il-kummerċjalizzazzjoni taż-żrieragħ u l-materjal tal-propagazzjoni.Il-Kumitat, aktar minn hekk, jista' jikkunsidra kull kwistjoni oħra li toriġina permezz ta' dawn id-Direttivi u riferita lilu mill-President, jew fuq l-inizjattiva tiegħu nnifsu jew fuq it-talba tar-rappreżentant ta' Stat Membru.Magħmulha fi Brussel, fl-14 ta' Ġunju 1966.Għall-KunsillIl-PresidentP. Werner--------------------------------------------------


title: Deċiżjoni tal-Kummissjoni (UE) 2017/190 tal-1 ta' Frar 2017 li tawtorizza lil Franza tidderoga skont l-Artikolu 14(6) tar-Regolament (KE) Nru 216/2008 tal-Parlament Ewropew u tal-Kunsill minn ċerti regoli komuni tas-sikurezza tal-avjazzjoni li jikkonċernaw l-istallazzjoni ta' komponenti (notifikata bid-dokument C(2017) 458)

text:
               3.2.2017

               MT

               Il-Ġurnal Uffiċjali tal-Unjoni Ewropea

               L 29/61

         DEĊIŻJONI TAL-KUMMISSJONI (UE) 2017/190
   tal-1 ta' Frar 2017
   li tawtorizza lil Franza tidderoga skont l-Artikolu 14(6) tar-Regolament (KE) Nru 216/2008 tal-Parlament Ewropew u tal-Kunsill minn ċerti regoli komuni tas-sikurezza tal-avjazzjoni li jikkonċernaw l-istallazzjoni ta' komponenti

         (notifikata bid-dokument C(2017) 458)

   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 216/2008 tal-Parlament Ewropew u tal-Kunsill tal-20 ta' Frar 2008 dwar regoli komuni fil-kamp tal-avjazzjoni ċivili u li jistabblixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE (1), u b'mod partikolari l-Artikolu 14(7) tiegħu,
   Billi:

               (1)

               Franza innotifikat l-intenzjoni tagħha li tagħti approvazzjoni li tidderoga mir-regoli komuni tas-sikurezza tal-avjazzjoni li jimplimentaw ir-Regolament (KE) Nru 216/2008 li hemm fir-Regolament (UE) Nru 1321/2014 (2). Skont l-Artikolu 14(7) tar-Regolament (KE) Nru 216/2008, il-Kummissjoni vvalutat il-ħtieġa għad-deroga proposta u l-livell ta' protezzjoni li jirriżulta minnha, abbażi tar-rakkomandazzjoni tal-Aġenzija Ewropea tas-Sikurezza tal-Avjazzjoni (minn hawn 'il quddiem imsejħa EASA) tal-24 ta' Settembru 2015 (3).

               (2)

               Id-deroga proposta, notifikata minn Franza fl-24 ta' Lulju 2015, tikkonċerna l-punt M.A.501 tal-Anness I (Parti-M) tar-Regolament tal-Kummissjoni (UE) Nru 1321/2014, li jirrikjedi li l-ebda komponent ma jista' jitwaħħal fuq inġenju tal-ajru sakemm ma jkunx ġie rilaxxat b'mod xieraq għas-servizz fuq il-Formola 1 tal-EASA jew ekwivalenti.

               (3)

               Id-deroga proposta tirrigwarda installazzjoni ta' magni R755B2M fuq l-inġenji tal-ajru YMF5C irreġistrati fi Franza. Dawk l-inġenji tal-ajru huma prodotti minn WACO Classic Aircraft Corporation, stabbilita fl-Istati Uniti, li hija fil-pussess taċ-ċertifikat tat-tip approvat tal-EASA EASA.IM.A.055 u taċ-ċertifikat tal-produzzjoni tal-FAA Nru 328CE li japprova l-produzzjoni tat-tip relatat ta' inġenju tal-ajru. Il-magni R755B2M huma prodotti minn AIR REPAIR, li hija wkoll stabbilita fl-Istati Uniti, li hija fil-pussess taċ-ċertifikat tat-tip approvat tal-EASA, EASA.E.092. Air REPAIR tipprovdi l-magni tagħha lil WACO Classic Aircraft Corporation għall-istallazzjoni. Madankollu, AIR REPAIR mhix fil-pussess la ta' approvazzjoni tal-produzzjoni, u lanqas ta' approvazzjoni ta' stazzjon tat-tiswija FAA 145 u allura ma tistax tforni magni b'formoli tar-rilaxx għas-servizz lil klijenti oħrajn. L-informazzjoni li waslet għand l-EASA tindika li AIR REPAIR ma tixtieqx li tikseb la approvazzjoni tal-produzzjoni u lanqas approvazzjoni Parti 145 tal-EASA.

               (4)

               Peress li l-magni ġodda prodotti minn AIR REPAIR ma jistgħux jiġu fornuti lil klijenti bil-Formola 1 tal-EASA jew ekwivalenti, l-awtoritajiet Franċiżi spjegaw li deroga mir-rekwiżit tal-punt M.A.501 hija meħtieġa sabiex jiġi żgurat li sid ta' inġenju tal-ajru YMF5C, li jkollu l-ħsieb li jixtri magna ġdida P/N (Mudell) R755B2M, bin-Numru tas-Serje 17819, tkun tista' tiġi installata fuq l-inġenju tal-ajru tiegħu l-magna fi Franza.

               (5)

               L-awtoritajiet Franċiżi spjegaw li livell ekwivalenti ta' protezzjoni jista' jinkiseb b'mezzi oħra. Dawk il-mezzi jikkonsistu mir-rekwiżit li l-produttur tal-inġenju tal-ajru jiddikjara li l-magni li se jkunu installati huma simili għal dawk li kieku kienu jiġu stallati fil-linja tal-produzzjoni tiegħu u mill-ħtieġa li dawn il-magni jiġu stallati minn persunal kwalifikat u skont il-manwal tal-manutenzjoni tal-inġenju tal-ajru applikabbli li jkun fih l-informazzjoni meħtieġa għat-tneħħija u għall-istallazzjoni ta' dawn il-magni.

               (6)

               Abbażi tar-rakkomandazzjoni tal-EASA, maħruġa fl-24 ta' Settembru 2015, il-Kummissjoni tikkunsidra li, permezz ta' dawk il-mezzi l-oħra, jista' jintlaħaq livell ta' protezzjoni ekwivalenti għal dak miksub bl-applikazzjoni tal-punt M.A.501 tal-Anness I (Parti-M) tar-Regolament (UE) Nru 1321/2014. Konsegwentement, Franza għandha tkun intitolata li tagħti d-deroga proposta.

               (7)

               Skont l-Artikolu 14(7) tar-Regolament (KE) Nru 216/2008, l-Istati Membri kollha jridu jiġu nnotifikati b'deċiżjoni tal-Kummissjoni li Stat Membru jista' jagħti deroga proposta, u jkunu intitolati wkoll li japplikaw il-miżura kkonċernata. Għaldaqstant, din id-Deċiżjoni għandha tiġi indirizzata lill-Istati Membri kollha. Id-deskrizzjoni tad-deroga, kif ukoll il-kundizzjonijiet marbuta magħha, għandhom ikunu tali li jippermettu lill-Istati Membri l-oħra li japplikaw ukoll dik il-miżura meta jsibu ruħhom fl-istess sitwazzjoni, mingħajr il-ħtieġa ta' deċiżjoni ulterjuri mill-Kummissjoni. L-Istati Membri għandhom jaqsmu bejniethom l-informazzjoni dwar l-applikazzjoni ta' din il-miżura fejn japplikawha, b'konformità mal-Artikolu 15(1) tar-Regolament (KE) Nru 216/2008, billi din l-applikazzjoni jista' jkollha effetti 'l barra mill-Istati Membri li jagħtu d-deroga.

               (8)

               Il-miżuri stipulati f'din id-Deċiżjoni huma skont l-opinjoni tal-Kumitat tal-Aġenzija Ewropea tas-Sikurezza tal-Avjazzjoni,

         ADOTTAT DIN ID-DEĊIŻJONI:
   Artikolu 1
   Franza tista' tagħti approvazzjonijiet li jidderogaw mill-punt M.A.501 tal-Anness I (Parti M) tar-Regolament (UE) Nru 1321/2014 lill-proprjetarji ta' inġenji tal-ajru YMF5C, prodotti minn WACO Classic Aircraft Corporation, li beħsiebhom jixtru magni R755B2M u jistallawhom fuq l-inġenji tal-ajru tagħhom, sakemm il-manifattur tal-inġenju tal-ajru jkun iddikjara li dawk il-magni huma simili għal dawk li kieku kien jistalla fuq il-linja tal-produzzjoni tiegħu u sakemm dawk il-magni jiġu installati minn persunal ikkwalifikat u skont il-manwal tal-manutenzjoni tal-inġenju tal-ajru applikabbli li fih l-informazzjoni neċessarja dwar it-tneħħija u l-istallazzjoni ta' dawk il-magni.
   Artikolu 2
   Din id-Deċiżjoni hija indirizzata lill-Istati Membri.

      Magħmul fi Brussell, l-1 ta' Frar 2017.

            Għall-Kummissjoni

         Violeta BULC

            Membru tal-Kummissjoni

      (1)  ĠU L 79, 19.3.2008, p. 1.

      (2)  Ir-Regolament tal-Kummissjoni (UE) Nru 1321/2014 tas-26 ta' Novembru 2014 dwar il-kontinwità tal-ajrunavigabbiltà ta' inġenji tal-ajru u prodotti, partijiet u tagħmir ajrunawtiċi, u dwar l-approvazzjoni ta' organizzazzjonijiet u persunal involut f'dan ix-xogħol (ĠU L 362, 17.12.2014, p. 1).

      (3)  Il-KAŻ TAL-EASA 2015/87 — Rakkomandazzjoni Nru FR/18/2015 — EASA ittra 2015(D)54366


title: Deċiżjoni tal-Kunsill tal- 25 ta’ Settembru 2008 li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema

text:
               4.10.2008

               MT

               Il-Ġurnal Uffiċjali ta’ l-Unjoni Ewropea

               C 253/7

      DEĊIŻJONI TAL-KUNSILL

   tal-25 ta’ Settembru 2008
   li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema
   (2008/C 253/03)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 1612/68 tal-15 ta' Ottubru 1968 dwar il-moviment liberu tal-ħaddiema fil-Komunità (1), u b'mod partikolari l-Artikoli 26 u 27 tiegħu,
   Wara li kkunsidra l-listi ta' kandidati ppreżentati lill-Kunsill mill-Gvernijiet tal-Istati Membri,
   Billi:

               (1)

               il-Kunsill, bid-Deċiżjonijiet tiegħu tal-15 ta' Settembru 2006 (2), tat-18 ta' Diċembru 2006 (3) u tat-22 ta' Marzu 2007 (4), ħatar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema għall-perijodu mill-14 ta' Settembru 2006 sat-13 ta' Settembru 2008;

               (2)

               il-membri għandhom jibqgħu fil-kariga sakemm jiġu sostitwiti jew sakemm jiġu mġedda l-ħatriet tagħhom;

               (3)

               il-membri u l-membri supplenti tal-imsemmi Kumitat għandhom jiġu maħtura għal perijodu ta' sentejn,

         IDDEĊIEDA KIF ĠEJ:
   Artikolu 1
   Dawn li ġejjin huma b'dan maħtura membri u membri supplenti tal-Kumitat Konsultattiv dwar il-Moviment Liberu tal-Ħaddiema għall-perijodu mill-25 ta' Settembru 2008 sal-24 ta' Settembru 2010:
   I.   RAPPREŻENTANTI TAL-GVERN

               Pajjiż

               Membri

               Membri Supplenti

               Belġju

               Is-Sinjura Virginie LECLERCQ
               Is-Sinjura Anne ZIMMERMAN

               Is-Sinjura Alix GEYSELS

               Bulgarija

               Is-Sinjura Liliana STANKOVA
               Is-Sur Nikolay NIKOLOV

               Is-Sinjura Rossitza STELIANOVA

               Repubblika Ċeka

               Is-Sinjura Martina MICHALCOVÁ
               Is-Sinjura Věra KOLMEROVÁ

               Is-Sinjura Hana VACULÍKOVÁ

               Danimarka

               Is-Sur Stig Hansen NØRGAARD
               Is-Sinjura Lisbet MØLLER NIELSEN

               Is-Sinjura Simone HEINECKE

               Ġermanja

               Is-Sur Gisbert BRINKMANN
               Is-Sinjura Gisbert BRINKMANN

               Is-Sur Henning GRUB

               Estonja

               Is-Sur Thor-Sten VERTMANN
               Is-Sinjura Maarja KULDJÄRV

               Is-Sinjura Carita RAMMUS

               Irlanda

               Is-Sur Brendan SHANAHAN
               Is-Sur Larry O' GRADY

               Is-Sinjura Deirdre NALLY

               Greċja

               Is-Sur Constantinos CHRYSSINIS
               Is-Sur Grigorios ALEXAKIS

               Is-Sinjura Lydia KOTROF

               Spanja

               Is-Sur Carlos GUERVÓS MAÍLLO
               Is-Sur Carlos LOPÉZ- MONIS

               Is-Sur Carlos GARCÍA DE CORTAZAR-NEBREDA

               Franza

               Is-Sinjura Nadia MAROT
               Is-Sur Laurent FRIBOULET

               Is-Sur Albert MARTINO

               Italja

               —

               —

               Ċipru

               Is-Sur Demetris MICHAELIDES
               Is-Sinjura Agni PAPAGEORGIOU

               —

               Latvja

               Is-Sinjura Linda PAUGA
               Is-Sinjura Līga EMULE

               Is-Sur Mārtiņš BRENCIS

               Litwanja

               Is-Sinjura Rita KAZLAUSKIENE
               Is-Sinjura Monika VYŠNIAUSKIENE

               Is-Sur Andrius TEKORIUS

               Lussemburgu

               Is-Sinjura Mariette SCHOLTUS
               Is-Sur Tom GOEDERS

               Is-Sur Paolo FINZI

               Ungerija

               Is-Sinjura Vera ÁCS
               Is-Sinjura Éva Tímea KISS

               Is-Sinjura Hajnalka ERDŐS

               Malta

               —

               —

               Olanda

               Is-Sinjura C.W. Olde OLTHOF
               Is-Sur M.G. BLOMSMA

               Is-Sinjura G. WIDERA-STEVENS

               Awstrija

               Is-Sinjura Ingrid NOWOTNY
               Is-Sinjura Doris WITEK-WEINDORFER

               Is-Sinjur Heinz KUTROWATZ

               Polonja

               Is-Sur Janusz GRZYB
               Is-Sinjura Magdalena SWEKLEJ

               Is-Sur Marcin PARNOWSKI

               Portugall

               Is-Sinjura Ana Paula FERNANDES
               Is-Sinjura Ana Cristina SANTOS PEDROSO

               Is-Sur Mário PEDRO

               Rumanija

               Is-Sur Bogdan PAŞCA
               Is-Sur Marius RĂŞCANU

               Is-Sur Auraş MARINESCU

               Slovenja

               Is-Sur Radivoj RADAK
               Is-Sinjura Damjana ŠARČEVIČ

               Is-Sinjura Ana KLINAR

               Slovakja

               Is-Sur Jozef HUDEC
               Is-Sinjura Agnesa SKUPNIKOVA

               Is-Sur Jaroslav KOVÁÈ

               Finlandja

               Is-Sinjura Mirkka MYKKÄNEN
               Is-Sur Olli SORAINEN

               Is-Sinjura Wivi-Ann WAGELLO-SJÖLUND

               Svezja

               Is-Sinjura Anna SANTESSON
               Is-Sinjura Åsa CARLANDER

               Is-Sur Claes-Göran LOCK

               Renju Unit

               Is-Sur Peter BODE
               Is-Sinjura Seonaid WEBB

               Is-Sinjura Ute CHATTERJEE

         II.   RAPPREŻENTANTI TAL-MOVIMENTI TAL-ĦADDIEMA

               Pajjiż

               Membri

               Membri Supplenti

               Belġju

               Is-Sur Jean-François MACOURS
               —

               Is-Sinjura Yvienne VAN HOLSBEECK

               Bulgarija

               Is-Sur Iliyan TSENOV
               Is-Sinjura Diana ANGELOVA

               Is-Sur Daniel YANEV

               Repubblika Ċeka

               Is-Sur Miroslav FEBER
               Is-Sinjura Zdena LA SALA

               Is-Sur Pavel JANÍČKO

               Danimarka

               Is-Sur Michael JACOBSEN
               Is-Sur Jens WIENE

               Is-Sinjura Käthe MUNK RYOM

               Ġermanja

               Is-Sinjura Renate GABKE
               Is-Sur Klaus BECK

               Is-Sur Frank STÖHR

               Estonja

               Is-Sinjura Liina CARR
               Is-Sur Leif KALEV

               Is-Sinjura Tiia TAMMELEHT

               Irlanda

               Is-Sinjura Esther LYNCH
               Is- Sur Brendan MACKIN

               —

               Greċja

               Is-Sur Georgios PERENTIS
               Is-Sur Georgios SKOULATAKIS

               Is-Sur Euthimios EUTHIMIOU

               Spanja

               Is-Sinjura Ana Maria CORRAL JUÁN
               Is-Sur Mohamed Anour HAIDOUR

               Is-Sinjura Pilar ROC ALFARO

               Franza

               Is-Sinjura Corinne MARES
               Is-Sinjura An LENOUAIL

               Is-Sur Ommar BENFAÏD

               Italja

               —

               —

               Ċipru

               Is-Sur Nicos GREGORIOU
               Is-Sur Nicos EPISTITHIOU

               Is-Sur Diomedes DIOMEDOUS

               Latvja

               Is-Sur Kaspars RĀCENĀJS
               Is-Sinjura Zanda GRUNDBERGA

               Is-Sinjura Irēna KALNIŅA

               Litwanja

               Is-Sinjura Janina ŠVEDIENĖ
               Is-Sinjura Janina MATUIZIENĖ

               Is-Sinjura Jovita MEŠKAUSKIENĖ

               Lussemburgu

               —

               —

               Ungerija

               Is-Sinjura Judit CZUGLERNÉ IVÁNY
               Is-Sur Károly GYÖRGY

               Is-Sinjura Edit PINK

               Malta

               —

               —

               Olanda

               Is-Sinjura Caroline RIETBERGEN
               Is-Sinjura Daniëlle VAARTJES-VAN SUIJDAM

               Is-Sur Paul VAN KRUINING

               Awstrija

               Is-Sur Johannes PEYRL
               Is-Sur Oliver RÖPKE

               Is-Sur Ludwig ROITHINGER

               Polonja

               Is-Sinjura Dorota GARDIAS
               Is-Sur Jakub KUS

               Is-Sur Bogdan OLSZEWSKI

               Portugall

               Is-Sur Carlos Manuel ALVES TRINDADE
               Is-Sur José Manuel DA LUZ CORDEIRO

               Is-Sinjura Anabela PEIXOTO DE MAGALHÃES

               Rumanija

               Is-Sur Valentin MOCANU
               Is-Sur Liviu APOSTOIU

               Is-Sur DragoS FRUMOSU

               Slovenja

               Is-Sinjura Metka ROKSANDIĆ
               Is-Sur Jaka POČIVAVŠEK

               Is-Sur Gregor CERAR

               Slovakja

               Is-Sinjura Magdaléna MELLENOVÁ
               Is-Sur Milan BUŠO

               Is-Sinjura Jana SLÁVIKOVÁ

               Finlandja

               Is-Sinjur Pia BJÖRKBACKA
               Is-Sinjura Liisa FOLKERSMA

               Is-Sur Ralf SUND

               Svezja

               Is-Sinjura Monika ARVIDSSON
               Is-Sinjura Lena WIRKKALA

               Is-Sur Ossian WENNSTRÖM

               Renju Unit

               Is-Sur Sean BAMFORD
               Is-Sur Mohammed TAJ

               Is-Sur Wilf SULLIVAN

         III.   RAPPREŻENTANTI TA' MIN IĦADDEM

               Pajjiż

               Membri

               Membri Supplenti

               Belġju

               Is-Sinjura Sonja KOHNENMERGEN
               Is-Sur Philippe STIENON

               Is-Sinjura Monica DE JONGHE

               Bulgarija

               Is-Sur Evgeniy IVANOV
               Is-Sur Branimir HANDJIEV

               Is-Sinjura Galia BOZHANOVA

               Repubblika Ċeka

               Is-Sinjura Marie ZVOLSKÁ
               Is-Sur Miroslav FIŘT

               Is-Sinjura Vladimira DRBALOVÁ

               Danimarka

               Is-Sur Henning GADE
               Is-Sur Flemming DREESEN

               Is-Sur Benjamin HOLST

               Ġermanja

               Is-Sur Jürgen WUTTKE
               Is-Sinjura Angela SCHNEIDER-BODIEN

               Is-Sur Stefan HOEHL

               Estonja

               Is-Sinjura Lilian SALLASTE
               Is-Sur Heinart PUHKIM

               Is-Sur Tarmo KRIIS

               Irlanda

               Is-Sinjura Finola MCDONNELL
               Is-Sur Tony DONOHOE

               Is-Sinjura Heidi LOUGHEED

               Greċja

               Is-Sinjura Eirini BARDANI
               Is-Sur Nikos DIMAS

               Is-Sur Antonios MEGGOULIS

               Spanja

               Is-Sur Pablo GÓMEZ ALBO
               Is-Sinjura Celia FERRERO ROMERO

               Is-Sur Javier IBARS ALVARO

               Franza

               Is-Sur Gaëtan BEZIER
               Is-Sinjura Odile MENNETEAU

               Is-Sinjura Pascale DESSEN

               Italja

               —

               —

               Ċipru

               Is-Sur Michael ANTONIOU
               Is-Sur Emilios MICHAEL

               Is-Sinjura Lena PANAYIOTOU

               Latvja

               Is-Sinjura Ilona KIUKUCĀNE
               Is-Sinjura Inese STEPIŅA

               —

               Litwanja

               Is-Sur Justinas USONIS
               Is-Sur Aidas VAIČIULIS

               Is-Sur Iginijus ŠAKŪNAS

               Lussemburgu

               —

               —

               Ungerija

               Is-Sinjura Zsuzsanna JUNG
               Is-Sur István KOMORÓCZKI

               Is-Sinjura Adrienn BÁLINT

               Malta

               —

               —

               Olanda

               Is-Sur S.J.L. NIEUWSMA
               Is-Sur W.M.J.M.Mario VAN MIERLO

               Is-Sur G.A.M.Gerard VAN DER GRIND

               Awstrija

               Is-Sinjura Margit KREUZHUBER
               Is-Sur Andreas GRUBER

               Is-Sinjura Christa SCHWENG

               Polonja

               Is-Sur Michael GAWRYSZCZAK
               Is-Sur Jacek MĘCINA

               Is-Sinjura Jolanta KOSAKOWSKA

               Portugall

               Is-Sinjura Cristina NAGY MORAIS
               Is-Sinjura Adília LISBOA

               Is-Sur Marcelino PENA COSTA

               Rumanija

               Is-Sinjura Roxana PRODAN
               Is-Sur Doru Claudian FRUNZULICĂ

               Is-Sur Dan ANGHELESCU

               Slovenja

               Is-Sinjura Metka PENKO NATLAČEN
               Is-Sur Igor ANTAUER

               -—

               Slovakja

               Is-Sur Vladimír KALINA
               Is-Sur Jozef ORGONÁŠ

               Is-Sinjura Jana CHRKAVÁ

               Finlandja

               Is-Sinjura Katja LEPPÄNEN
               Is-Sur Mikko RÄSÄNEN

               Is-Sur Mikko NYYSSÖLÄ

               Svezja

               Is-Sinjura Karin EKENGER
               Is-Sur Leif LINDBERG

               Is-Sur Fabian WALLÉN

               Renju Unit

               Is-Sur Jim BLIGH
               Is-Sur Neil CARBERRY

               Is-Sur Guy BAILEY

         Artikolu 2
   Il-Kunsill għandu jaħtar f'data aktar tard il-membri li għadhom ma ġewx magħżula.

      Magħmul fi Brussell, 25 ta’ Settembru 2008.

            Għall-Kunsill

            Il-President

         B. HORTEFEUX

      (1)  ĠU L 257, 18.10.1968, p. 2.

      (2)  ĠU C 242, 7.10.2006, p. 1.

      (3)  ĠU C 320, 28.12.2006, p. 4.

      (4)  ĠU C 78, 11.4.2007, p. 4.


title: Deċiżjoni tal-Kumitat Permanenti ta’ l-Istati ta’ l-EFTA Nru 3/2007/KP tas- 6 ta’ Diċembru 2007 dwar l-aċċess pubbliku għal dokumenti ta’ l-EFTA u li tneħħi d-Deċiżjoni Nru 3/2005/KP tal-Kumitat Permanenti ta’ l-Istati ta’ l-EFTA

text:
               8.5.2008

               MT

               Il-Ġurnal Uffiċjali ta’ l-Unjoni Ewropea

               L 122/33

         DEĊIŻJONI TAL-KUMITAT PERMANENTI TA’ L-ISTATI TA’ L-EFTA
   Nru 3/2007/KP
   tas-6 ta’ Diċembru 2007
   dwar l-aċċess pubbliku għal dokumenti ta’ l-EFTA u li tneħħi d-Deċiżjoni Nru 3/2005/KP tal-Kumitat Permanenti ta’ l-Istati ta’ l-EFTA
   IL-KUMITAT PERMANENTI TA’ L-ISTATI TA’ L-EFTA,
   Wara li kkunsidra d-Deċiżjoni tal-Kumitat Permanenti ta’ l-Istati ta’ l-EFTA Nru 3/2005/KP tad-9 ta’ Ġunju 2005 dwar l-Aċċess Pubbliku għad-Dokumenti li b’dan qiegħda tiġi mħassra,
   Wara li rrikonoxxa l-interess pubbliku f'aċċess miftuħ għal dokumenti f'qafas legali definit b'mod ċar, li jikkunsidra l-liġijiet nazzjonali applikabbli,
   Wara li kkunsidra l-fatt li, meta jitqiesu talbiet għal aċċess għal dokumenti, il-prinċipju tat-trasparenza għandu jkun applikat bl-usa' mod possibbli,
   IDDEĊIEDA KIF ĠEJ:
   Artikolu 1
   Is-Segretarjat ta’ l-EFTA għandu jagħmel disponibbli lill-pubbliku bit-tqegħid fuq il-websajt tiegħu d-dokumenti elenkati fl-Anness ta’ din id-Deċiżjoni.
   Artikolu 2
   1.   Kwalunkwe persuna tista’ titlob aċċess għal dokumenti relatati maż-ŻEE (minn hawn 'il quddiem imsemmija bħala “dokumenti”) miktubin jew milqugħa mis-Segretarjat ta’ l-EFTA li huma f’idejn is-Segretarjat ta’ l-EFTA.
   2.   L-aċċess għal dokument għandu jingħata sakemm ma japplikawx il-limitazzjonijiet ta’ l-Artikoli li ġejjin:
   Artikolu 3
   1.   Aċċess għal dokument għandu jkun rifjutat f’każ li l-iżvelar se jfixkel il-ħarsien ta’:

               (a)

               l-interess pubbliku fir-rigward ta': is-sigurtà pubblika, id-difiża u l-materja militari, ir-relazzjonijiet internazzjonali, il-politika finanzjarja, monetarja jew ekonomika ta’ Stat ta’ l-EFTA.

               (b)

               il-privatezza u l-integrità ta’ l-individwu, partikolarment skond il-liġi nazzjonali applikabbli ta’ l-Istati ta’ l-EFTA li għandhom x’jaqsmu mal-ħarsien tad-data personali;

         2.   Aċċess għal dokument għandu jkun rifjutat f’każ li l-iżvelar se jfixkel il-ħarsien ta’:

               (a)

               interessi kummerċjali ta’ persuna naturali jew legali, inkluża l-proprjetà intellettwali,

               (b)

               proċedimenti fil-qrati u pariri legali,

               (ċ)

               l-iskop ta’ spezzjonijiet, investigazzjonijiet u awditjar.

         3.   Aċċess għal dokument, miktub għall-użu intern, li għandu x’jaqsam ma’ materja fejn id-deċiżjoni għadha ma ttieħditx, għandu jkun rifjutat jekk l-iżvelar tad-dokument se jfixkel il-proċess li jwassal għat-teħid ta’ deċiżjoni.
   4.   Aċċess għal dokument li fih opinjonijiet għall-użu intern bħala parti mid-deliberazzjonijiet u l-konsultazzjonijiet preliminari għandu jkun rifjutat anke wara li d-deċiżjoni tkun ittieħdet jekk l-iżvelar tad-dokument se jfixkel il-proċess li jwassal għat-teħid ta’ deċiżjoni.
   5.   Għal dak li għandu x’jaqsam ma’ dokumenti ta’ terzi trażmessi lis-Segretarjat ta’ l-EFTA, is-Segretarjat ta’ l-EFTA għandu jikkonsulta lit-terzi bil-ħsieb li tkun eżaminata jekk eċċezzjoni fil-paragrafu 1 jew 2 hix applikabbli, sakemm huwa ċar li d-dokument għandu jew ma għandux ikun żvelat.
   6.   Fil-każijiet tal-paragrafi 2-4 hawn fuq, l-aċċess għandu jingħata xorta, b’mod sħiħ jew parzjali, jekk l-Istati ta’ l-EFTA jaqblu li hemm interess pubbliku li jiġi fuq kollox fl-iżvelar.
   Artikolu 4
   Stat ta’ l-EFTA jista’ jitlob lis-Segretarjat ta’ l-EFTA biex ma jiżvelax dokumenti li joriġinaw minn dak l-Istat mingħajr il-qbil tiegħu minn qabel.
   Artikolu 5
   Jekk partijiet biss tad-dokument mitlub huma koperti minn xi eċċezzjoni, il-biċċiet l-oħra tad-dokument għandhom jiġu żvelati.
   Artikolu 6
   1.   Applikazzonijiet għall-aċċess għal dokument għandhom isiru fi kwalunkwe forma miktuba, inkluża l-forma elettronika, fl-ilsien Ingliż u f’manjiera preċiża biżżejjed li tippermetti lis-Segretarjat ta’ l-EFTA biex jidentifika d-dokument.
   2.   Jekk applikazzjoni mhijiex preċiża biżżejjed, is-Segretarjat ta’ l-EFTA għandu jitlob lill-applikant jikkjarifika l-applikazzjoni u għandu jassisti lill-applikant biex jagħmel dan, pereżempju, billi jipprovdi informazzjoni skond l-Artikolu 11.
   3.   Fl-eventwalità ta’ applikazzjoni li għandha x’taqsam ma’ dokument twil ħafna jew numru kbir ħafna ta’ dokumenti, is-Segretarjat ta’ l-EFTA jista’ jikkonsulta ma’ l-applikant b'mod informali, bil-ħsieb li tinstab soluzzjoni ġusta.
   Artikolu 7
   1.   Applikazzjoni għall-aċċess għal dokument għandha tiġi proċessata mill-ewwel. Għandha tintbagħat ittra ta’ rċevuta lill-applikant.
   2.   Is-Segretarjat ta’ l-EFTA għandu jissottometti t-talba ta’ l-Istati ta’ l-EFTA għall-approvazzjoni, sakemm ma jkunx assigurat li l-Istati ta’ l-EFTA humiex se jirrifjutaw jew le l-aċċess għad-dokument. L-Istati ta’ l-EFTA għandhom jiddeċiedu mingħajr dewmien żejjed.
   3.   Hekk kif tasal ir-risposta mingħand l-Istati ta’ l-EFTA, is-Segretarjat ta’ l-EFTA għandu jew jinforma lill-applikant li aċċess għad-dokument mitlub ingħata u jipprovdi aċċess skond l-Artikolu 10 jew, f'risposta miktuba, jagħti r-raġunijiet għar-rifjut totali jew parzjali u jinforma l-applikant bid-dritt tiegħu jew tagħha li tirreferi t-talba lill-Kumitat Permanenti ta’ l-Istati ta’ l-EFTA.
   4.   Jekk mhux possibbli għas-Segretarjat ta’ l-EFTA li jagħti lill-applikant tweġiba fi 12-il jum ta’ xogħol mir-reġistrazzjoni ta’ l-applikazzjoni, l-applikant għandu jkun infurmat bil-miktub bid-dewmien u meta d-deċiżjoni tista’ tkun mistennija. L-applikant għandu jkun infurmat bid-dritt tiegħu jew tagħha li jirreferi t-talba lill-Kumitat Permanenti ta’ l-Istati ta’ l-EFTA jekk ma jkunx irċieva jew ma tkunx irċeviet tweġiba fi żmien raġonevoli.
   5.   Fl-eventwalità ta’ rifjut totali jew parzjali, l-applikant jista’, fi żmien 15-il jum ta’ xogħol minn meta jirċievi t-tweġiba mis-Segretarjat, jirreferi t-talba lill-Kumitat Permanenti ta’ l-Istati ta’ l-EFTA.
   6.   In-nuqqas tas-Segretarjat ta’ l-EFTA li jwieġeb fi żmien raġonevoli mir-reġistrazzjoni ta’ l-applikazzjoni jagħti d-dritt lill-applikant li jirreferi t-talba lill-Kumitat Permanenti ta’ l-Istati ta’ l-EFTA.
   Artikolu 8
   Referenza għall-Kumitat Permanenti ta’ l-Istati ta’ l-EFTA għandha tkun mistħarrġa mill-ewwel. Jekk aċċess totali jew parzjali hu rifjutat, dan għandu jkun ikkomunikat lill-applikant f'risposta bil-miktub li tagħti r-raġunijiet tar-rifjut.
   Artikolu 9
   Il-klassifikazzjoni (Strettament kunfidenzjali, Kunfidenzjali, Ristrett) ta’ kwalunkwe dokument fiha nnifisha ma teskludihiex mill-aċċess għall-pubbliku fi stadju aktar tard.
   Artikolu 10
   1.   L-applikant għandu jkollu aċċess għad-dokumenti jew billi jikkonsultahom fil-post jew billi jirċievi kopja, inkluża kopja elettronika, fejn disponibbli. L-applikant jista’ jkun mitlub iħallas l-ispiża tal-produzzjoni u ta’ l-impustar tal-kopji. Il-ħlas m'għandux jaqbeż l-ispiża reali tal-produzzjoni u l-impustar tal-kopji. Konsultazzjoni fuq il-post, kopji ta’ anqas minn 20 paġna tad-daqs A4, u jekk disponibbli, aċċess dirett f'forma elettronika għandhom ikunu b'xejn.
   2.   Jekk dokument kien diġà rilaxxat mis-Segretarjat ta’ l-EFTA u hu faċilment aċċessibbli mill-applikant, is-Segretarjat ta’ l-EFTA jista’ jissodisfa l-obbligu tiegħu li jagħti aċċess għad-dokumenti billi jinforma lill-applikant kif jista’ jakkwista d-dokument mitlub.
   Artikolu 11
   1.   Is-Segretarjat tal-EFTA se jżomm reġistru pubbliku tad-dokumenti relatati mal-Ftehim taż-ŻEE mħejji mis-Segretarjat tal-EFTA. Ir-reġistru se jkun aċċessibli mill-websajt tiegħu'
   2.   Għal kull dokument ir-reġistru għandu jkun fih numru ta’ referenza, il-materja tas-suġġett u/jew deskrizzjoni qasira tal-kontenut tad-dokument u d-data meta wasal jew inkiteb u reġistrat fir-reġistru. Referenzi għandhom isiru f'manjiera li ma jfixklux il-ħarsien ta’ l-interessi fl-Artikolu 3.
   3.   Id-dokumenti li huma kklasifikati bħala “Konfidenzjali” jew “Strettament konfidenzjali” m'għandhomx jitpoġġew fuq ir-reġistru pubbliku sakemm l-Istati tal-EFTA jaqblu li għandu jsir hekk.
   4.   Barra minn hekk, l-aċċess għall-lista ta’ dokumenti relatati maż-ŻEE miktuba minn jew li rċiviet is-Segretarjat tal-EFTA u li qegħdin fil-pusses tas-Segretarjat tal-EFTA se jkunu provduti fuq talba.
   Artikolu 12
   Is-Segretarjat ta’ l-EFTA għandu jipprovdi informazzjoni u assistenza liċ-ċittadini dwar kif u fejn applikazzjonijiet għall-aċċess għad-dokumenti jistgħu jsiru.
   Artikolu 13
   Din id-Deċiżjoni għandha tkun mingħajr preġudizzju għal kwalunkwe regoli eżistenti dwar drittijiet ta’ l-awtur li jistgħu jillimitaw id-dritt tat-terzi li jirriproduċu jew jisfruttaw dokumenti rilaxxati.
   Artikolu 14
   Id-Deċiżjoni Nru 3/2005/KP tal-Kumitat Permanenti ta’ l-Istati ta’ l-EFTA tad-9 ta’ Ġunju qiegħda tiġi mħassra b'dan.
   Artikolu 15
   Din id-Deċiżjoni għandha jkollha effett mill-1 ta’ April 2008.
   Artikolu 16
   Din id-Deċiżjoni għandha tkun ippubblikata fit-Taqsima taż-ŻEE u fis-Suppliment taż-ŻEE tal-Ġurnal Uffiċjali ta’ l-Unjoni Ewropea.
   Artikolu 17
   Din id-Deċiżjoni għandha tkun suġġetta għal reviżjoni fi żmien sena mill-jum ta’ l-effett tagħha.

      Magħmul fi Brussell, 6 ta’ Diċembru 2007.

            Għall-Kumitat Permanenti

            Il-President

         Stefán Haukur JÓHANNESSON

            Is-Segretarju Ġenerali

         Kåre BRYN

      ANNESS
      Dokumenti ta’ l-EFTA relatati maż-ŻEE biex isiru disponibbli għall-pubbliku fuq l-internet
      Ftehim taż-ŻEE u Ftehim ta’ l-EFTA relatati:

                  —

                  Verżjonijiet oriġinali tal-Ftehim taż-ŻEE, il-ftehim dwar is-Sorveljanza u l-Qorti u l-Ftehim tal-Kumitat Permanenti

                  —

                  Ftehim dwar it-Tkabbir taż-ŻEE

                  —

                  Verżjoni konsolidata tal-Ftehim taż-ŻEE

                  —

                  Verżjoni Konsolidata ta’ l-Annessi u l-Protokolli tal-Ftehim taż-ŻEE

                  —

                  Verżjoni konsolidata tal-Ftehim tas-Sorveljanza u l-Qorti

                  —

                  Verżjoni konsolidata tal-Ftehim tal-Kumitat Permanenti

            Strumenti adottati mill-istituzzjonijiet:

                  —

                  Deċiżjonijiet adottati tal-Kunsill taż-ŻEE

                  —

                  Deċiżjonijiet adottati tal-Kumitat Konġunt taż-ŻEE

                              —

                              Riżoluzzjonijiet tal-Kumitat Parlamentari Konġunt taż-ŻEE

                              —

                              Riżoluzzjonijiet tal-Kumitat Konsultattiv taż-ŻEE

                              —

                              Opinjonijiet tal-Kumitat Konsultattiv ta’ l-EFTA

                              —

                              Kumment ta’ l-EFTA ŻEE

            Aġenda:

                  —

                  Kunsill taż-ŻEE

                  —

                  Kumitat Konġunt taż-ŻEE

                  —

                  Sottokumitati tal-Kumitat Konġunt taż-ŻEE (skond ftehim mal-Kummissjoni)

                  —

                  Kumitat Permanenti ta’ l-Istati ta’ l-EFTA

                  —

                  Sottokumitati tal-Kumitat Permanenti ta’ l-Istati ta’ l-EFTA

                  —

                  Gruppi ta’ ħidma tal-Kumitat Permanenti ta’ l-Istati ta’ l-EFTA

                  —

                  Kumitat Parlamentari ta’ l-EFTA

                  —

                  Kumitat Parlamentari Konġunt taż-ŻEE

                  —

                  Kumitat Konsultattiv ta’ l-EFTA

                  —

                  Kumitat Konsultattiv taż-ŻEE

            Konklużjonijiet:

                  —

                  Kunsill taż-ŻEE

                  —

                  Kumitat Permanenti ta’ l-Istati ta’ l-EFTA

                  —

                  Sottokumitati tal-Kumitat Permanenti ta’ l-Istati ta’ l-EFTA

                  —

                  Kumitat Konġunt taż-ŻEE (skond ftehim mal-Kummissjoni)

                  —

                  Sottokumitat Konġunt (skond ftehim mal-Kummissjoni)

            Rapporti:

                  —

                  Kumitat Parlamentari ta’ l-EFTA

                  —

                  Kumitat Parlamentari Konġunt taż-ŻEE

                  —

                  Kumitat Konsultattiv ta’ l-EFTA

                  —

                  Kumitat Konsultattiv taż-ŻEE

            Dokumenti ta’ informazzjoni:

                  —

                  Rapport annwali tal-Kumitat Konġunt taż-ŻEE

                  —

                  Programm ta’ xogħol tal-Presidenza ta’ l-EFTA

                  —

                  Statistika relatata maż-ŻEE prodotta mill-Uffiċċju ta’ l-Istatistika ta’ l-EFTA

                  —

                  Lista ta’ deċiżjonijiet adottati tal-Kumitat Konġunt taż-ŻEE

                  —

                  Lista ta’ notifiki mistennija skond l-Artikolu 103

                  —

                  Lista ta’ Deċiżjonijiet tal-Kumitat Konġunt taż-ŻEE bi ħtiġiet kostituzzjonali

                  —

                  Lista ta’ numri tas-Celex

                  —

                  Listi ta’ proposti għal-leġiżlazzjoni tal-KE immarkati bħala relevanti għaż-ŻEE mill-Komunità.

                  —

                  Lista adottata ta’ acquis tal-KE mmarkata bħala relevanti għaż-ŻEE mill-Komunità u acquis tal-KE diġà identifikat bħala relevanti għaż-ŻEE mill-esperti taż-ŻEE EFTA mill-Istati Membri taż-ŻEE u l-EFTA.

                  —

                  Tabelli ta’ valutazzjoni tas-Sottokumitati tal-Kumitat Konġunt taż-ŻEE

                  —

                  Stqarrijiet għall-istampa

                  —

                  Karta bil-Fatti ta’ l-EFTA

            Mekkaniżmu Finanzjarju taż-ŻEE

                  —

                  Regoli u Proċeduri għall-Mekkaniżmu Finanzjarju taż-ŻEE

                  —

                  Linji ta’ Gwida għall-Mekkaniżmu Finanzjarju taż-ŻEE

                  —

                  Memoranda ta’ Ftehim għall-Mekkaniżmu Finanzjarju taż-ŻEE

            Mekkaniżmu Finanzjarju Norveġiż:

                  —

                  Regoli u Proċeduri għall-Mekkaniżmu Finanzjarju Norveġiż

                  —

                  Linji ta’ Gwida għall-Mekkaniżmu Finanzjarju Norveġiż

                  —

                  Memoranda ta’ Ftehim għall-Mekkaniżmu Finanzjarju Norveġiż


title: Deċiżjoni tal-Kunsill (UE, Euratom) 2017/744 tal-25 ta' April 2017 li taħtar membru, propost mir-Renju tal-Belġju, fil-Kumitat Ekonomiku u Soċjali Ewropew

text:
               28.4.2017

               MT

               Il-Ġurnal Uffiċjali tal-Unjoni Ewropea

               L 111/11

         DEĊIŻJONI TAL-KUNSILL (UE, Euratom) 2017/744
   tal-25 ta' April 2017
   li taħtar membru, propost mir-Renju tal-Belġju, fil-Kumitat Ekonomiku u Soċjali Ewropew
   IL-KUNSILL TA' L-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Wara li kkunsidra l-proposta mill-Gvern Belġjan,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-18 ta' Settembru 2015 u fl-1 ta' Ottubru 2015, il-Kunsill adotta d-Deċiżjonijiet (UE, Euratom) 2015/1600 (1) u (UE, Euratom) 2015/1790 (2) li jaħtru l-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020.

               (2)

               Konsegwentement għal tmiem il-mandat tas-Sur Bernard NOËL, sar vakanti s-siġġu ta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Is-Sur Olivier VALENTIN, Secrétaire national de la CGSLB-ACLVB, huwa b'dan maħtur membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2020.
   Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fil-Lussemburgu, il-25 ta' April 2017.

            Għall-Kunsill

            Il-President

         I. BORG

      (1)  Deċiżjoni tal-Kunsill (UE, Euratom) 2015/1600 tat-18 ta' Settembru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 248, 24.9.2015, p. 53).

      (2)  Deċiżjoni tal-Kunsill (UE, Euratom) 2015/1790 tal-1 ta' Ottubru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 260, 7.10.2015, p. 23).


title: 2010/620/UE: Deċiżjoni tal-Kunsill tas- 7 ta’ Ottubru 2010 dwar l-iffirmar ta' Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju tal-Marokk, min-naħa l-oħra, fir-rigward ta’ Ftehim Qafas bejn l-Unjoni Ewropea u r-Renju tal-Marokk dwar il-prinċipji ġenerali għall-parteċipazzjoni tar-Renju tal-Marokk fil-programmi tal-Unjoni

text:
               19.10.2010

               MT

               Il-Ġurnal Uffiċjali tal-Unjoni Ewropea

               L 273/1

         DEĊIŻJONI TAL-KUNSILL
   tas-7 ta’ Ottubru 2010
   dwar l-iffirmar ta' Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju tal-Marokk, min-naħa l-oħra, fir-rigward ta’ Ftehim Qafas bejn l-Unjoni Ewropea u r-Renju tal-Marokk dwar il-prinċipji ġenerali għall-parteċipazzjoni tar-Renju tal-Marokk fil-programmi tal-Unjoni
   (2010/620/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217, flimkien mal-Artikolu 218(5) u t-tieni inċiż tal-Artikolu 218(8),
   Wara li kkunsidra l-proposta tal-Kummissjoni Ewropea,
   Billi:

               (1)

               Fit-18 ta’ Ġunju 2007, il-Kunsill awtorizza lill-Kummissjoni sabiex tinnegozja Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju tal-Marokk, min-naħa l-oħra (1), fir-rigward ta’ Ftehim Qafas bejn l-Unjoni Ewropea u r-Renju tal-Marokk dwar il-prinċipji ġenerali għall-parteċipazzjoni tar-Renju tal-Marokk fil-programmi tal-Unjoni (minn hawn 'il quddiem imsejjaħ “il-Protokoll”) (2).

               (2)

               Dawn in-negozjati ġew konklużi b’mod sodisfaċenti għall-Kummissjoni.

               (3)

               B'konsegwenza tad-dħul fis-seħħ tat-Trattat ta' Lisbona fl-1 ta' Diċembru 2009, l-Unjoni Ewropea ssostitwixxiet u ssuċċediet lill-Komunità Ewropea.

               (4)

               Il-Protokoll għandu jiġi ffirmat f’isem l-Unjoni, suġġett għall-konklużjoni tiegħu f’data aktar tard,

         ADOTTA DIN ID-DEĊIŻJONI:
   Artikolu 1
   L-iffirmar tal-Protokoll għall-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju tal-Marokk, min-naħa l-oħra, fir-rigward ta’ Ftehim Qafas bejn l-Unjoni Ewropea u r-Renju tal-Marokk dwar il-prinċipji ġenerali għall-parteċipazzjoni tar-Renju tal-Marokk fil-programmi tal-Unjoni (minn hawn 'il quddiem imsejjaħ “il-Protokoll”) huwa b’dan approvat f’isem l-Unjoni, suġġett għall-konklużjoni tal-imsemmi Protokoll.
   Artikolu 2
   Il-President tal-Kunsill huwa b’dan awtorizzat sabiex jinnomina l-persuna jew persuni li jkollhom is-setgħa jiffirmaw, f'isem l-Unjoni, il-Protokoll suġġett għall-konklużjoni tiegħu.
   Artikolu 3
   Din id-Deċiżjoni għandha tidhol fis-seħħ fil-jum tal-adozzjoni tagħha.

      Magħmul fil-Lussemburgu, is-7 ta’ Ottubru 2010.

            Għall-Kunsill

            Il-President

         M. WATHELET

      (1)  ĠU L 70, 18.3.2000, p. 2.

      (2)  It-test tal-Protokoll jiġi ppubblikat mad-Deċiżjoni dwar il-konklużjoni tiegħu.


title: 2008/287/KE: Deċiżjoni tal-Kummissjoni tat- 3 ta’ April 2008 dwar il-finanzjament ta’ programm ta’ ħidma għall-2008 dwar strumenti ta’ taħriġ fil-qasam tas-sikurezza ta’ l-ikel, is-saħħa ta’ l-annimali, il-benessri ta’ l-annimali u s-saħħa tal-pjanti

text:
               4.4.2008

               MT

               Il-Ġurnal Uffiċjali ta’ l-Unjoni Ewropea

               L 93/25

         DEĊIŻJONI TAL-KUMMISSJONI
   tat-3 ta’ April 2008
   dwar il-finanzjament ta’ programm ta’ ħidma għall-2008 dwar strumenti ta’ taħriġ fil-qasam tas-sikurezza ta’ l-ikel, is-saħħa ta’ l-annimali, il-benessri ta’ l-annimali u s-saħħa tal-pjanti
   (2008/287/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (1), u b’mod partikolari l-Artikolu 75 tiegħu,
   Wara li kkunsidrat ir-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jistabbilixxi regoli dettaljati għat-twettiq tar-Regolament tal-Kunsill (KE, Euratom) Nru 1605/2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 90 tiegħu,
   Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-pjanti jew għall-prodotti tal-pjanti u kontra t-tixrid tagħhom ġewwa l-Komunità (3) u b’mod partikolari l-Artikolu 2(1) tagħha,
   Wara li kkunsidrat ir-Regolament tal-Parlament Ewropew u l-Kunsill (KE) Nru 882/2004 tad-29 ta’ April 2004 dwar il-kontrolli uffiċjali mwettqa biex tiġi żgurata l-verifika tal-konformità mal-liġi ta’ l-għalf u l-ikel, u mar-regoli tas-saħħa ta’ l-annimali u l-benessri ta’ l-annimali (4), u b’mod partikolari, l-Artikoli 51 u 66 (1) b) u ċ) tiegħu,
   Billi:

               (1)

               Skond l-Artikolu 75 tar-Regolament (KE, Euratom) Nru 1605/2002 u l-Artikolu 90 tar-Regolament (KE, Euratom) Nru 2342/2002, l-impenn tan-nefqa għandu jsir wara deċiżjoni ta’ finanzjament li tistabbilixxi l-elementi essenzjali ta’ azzjoni li tinvolvi nefqa mill-baġit;

               (2)

               Huma previsti azzjonijiet differenti fil-qasam ta’ strumenti ta’ taħriġ f'bosta atti leġiżlattivi li jitrattaw is-sikurezza ta’ l-ikel, is-saħħa ta’ l-annimali, il-benessri ta’ l-annimali u s-saħħa tal-pjanti. Dawn l-azzjonijiet iridu jiġu ffinanzjati mill-baġit Komunitarju. Il-finanzjament ta’ azzjonijiet bħal dawn għandhom ikunu suġġetti għal deċiżjoni unika.

         IDDEĊIDIET KIF ĠEJ:
   Artikolu Uniku
   Il-programm ta’ ħidma fl-Anness rigward il-finanzjament fl-2008 ta’ azzjonijiet li għandhom x’jaqsmu ma’ strumenti ta’ taħriġ fil-qasam tas-sikurezza ta’ l-ikel, is-saħħa ta’ l-annimali, il-benessri ta’ l-annimali u s-saħħa tal-pjanti huwa adottat.
   Id-Direttur Ġenerali tad-Direttorat Ġenerali tas-“Saħħa u l-Ħarsien tal-Konsumatur” huwa responsabbli mill-pubblikazzjoni u t-twettiq tiegħu.

      Magħmula fi Brussell, 3 ta’ April 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 248, 16.9.2002, p. 1. Ir-Regolament kif emendat l-aħħar bir-Regolament tal-Kunsill (KE) Nru 1525/2007 (ĠU L 343, 27.12.2007, p. 9).

      (2)  ĠU L 357, 31.12.2002, p. 1. Ir-Regolament kif emendat l-aħħar bir-Regolament tal-Kunsill (KE, Euratom) Nru 478/2007 (Edizzjoni Speċjali bil-Malti Kapitolu 01 Volum 04 p. 74 - 121).

      (3)  ĠU L 169, 10.7.2000, p. 1; kif emendata l-aħħar mid-Direttiva tal-Kummissjoni 2007/41/KE (ĠU L 169, 29.6.2007, p. 51).

      (4)  ĠU L 165, 30.4.2004, p. 1; rettifikat bil-ĠU L 191, 28.5.2004, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 180/2008 (ĠU L 56, 29.2.2008, p. 4).

      ANNESS
      Programm ta’ ħidma għall-2008 dwar strumenti ta’ taħriġ fil-qasam tas-sikurezza ta’ l-ikel, is-saħħa ta’ l-annimali, il-benessri ta’ l-annimali u s-saħħa tal-pjanti
      TAĦRIĠ
      1)   Linji Baġitarji: 17 04 07 01 u 17 04 04 01

         Bażi ġuridika:

                  —

                  Ir-Regolament (KE) Nru 882/2004, l-Artikolu 51 u l-Artikolu 66 (1)b;

                  —

                  Id-Direttiva tal-Kunsill, l-Artikolu 2 (1)(i) tagħha.

            L-azzjoni li se tiġi ffinanzjata minn dan il-baġit għandha l-għan li tiżviluppa, torganizza u twettaq korsijiet ta’ taħriġ u workshops jew seminars fil-Komunità u f’pajjiżi terzi biex tiżgura li ħaddiema li jwettqu kontrolli uffiċjali huma mħarrġa kif xieraq. Permezz ta’ dawn il-korsijiet u seminars ta’ taħriġ, uffiċjali tal-gvern, awtoritajiet nazzjonali u esperti tal-laboratorji, għandhom jiġu mgħarrfa u mħarrġa dwar il-leġiżlazzjoni Komunitarja dwar l-għalf u l-ikel u r-rekwiżiti ta’ kontroll għall-għalf u l-ikel li jista’ jiġi permess fis-swieq Komunitarji.
      Il-Kummissjoni tikkontribwixxi għat-taħriġ ta’ uffiċjali fl-Istati Membri billi tissupplimenta t-taħriġ miksub f’livell nazzjonali b’taħriġ f’aspetti li huma rilevanti minn perspettiva Komunitarja.
      Għall-2008, l-azzjonijiet ta’ taħriġ se jkunu dwar is-suġġetti li ġejja:

                  —

                  Proċeduri ta’ kontroll għall-ikel u l-għalf imsejsa fuq prinċipji ta’ l-HACCP (Analiżi tal-Periklu u l-Punti ta’ Kontroll Kritiċi); metodi ta’ verifika biex ikun ivverifikat it-twettiq tas-sistemi HACCP,

                  —

                  Spezzjonijiet ta’ kontroll veterinarju u tas-sikurezza ta’ l-ikel f’Postijiet ta’ Spezzjoni fuq il-Fruntiera (ajruporti, portijiet u toroq/ferroviji),

                  —

                  L-Iġjene u l-Kontroll ta’ l-Ikel: prodotti tal-ħut, tal-laħam u tal-ħalib,

                  —

                  Il-ħarsien mill-kontroll u l-qerda ta’ l-Enċefalopatija Sponġiformi li Tinxtered,

                  —

                  Kontrolli tas-Saħħa tal-Pjanti (ir-reġim tal-kwarantina tal-pjanti tal-KE għall-patata, ir-reġim intern tal-kwarantina tal-pjanti tal-KE, ir-reġim tal-kwarantina tal-pjanti tal-KE għal importazzjonijiet),

                  —

                  Prodotti ta’ Ħarsien għal Pjanti (aspetti ta’ sikurezza għall-ikel u l-għalf): valutazzjoni u reġistrazzjoni,

                  —

                  Żoonożi u kriterji mikrobijoloġiċi fi prodotti ta’ l-ikel,

                  —

                  Il-Benessri ta’ l-Annimali: l-istordament u l-qtil ta’ annimali f’biċċeriji u f’sitwazzjonijiet ta’ kontroll ta’ mard u l-benessri ta’ l-annimali matul it-trasport,

                  —

                  Il-liġi dwar l-ikel, il-liġi dwar l-għalf, ir-regoli dwar is-saħħa u l-benessri ta’ l-annimali u s-saħħa tal-pjanti. (8 800 000 EUR).

            Finanzjament: permezz ta’ akkwist pubbliku.
      L-ammont baġitarju globali riservat għall-akkwisti matul is-sena jammonta għal 8 800 000 EUR.
      Għal kull waħda mill-kwistjonijiet tekniċi msemmija hawn fuq se jiġi ffirmat kuntratt wieħed, jew aktar, ta’ servizz speċifiku. Huwa stmat li se jiġu ffirmati madwar 14-il kuntratt ta’ servizz. Kuntratturi esterni huma nvoluti l-aktar fl-aspetti organizattivi u loġistiċi ta’ l-attivitajiet ta’ taħriġ.
      L-għan huwa li titnieda proċedura ta’ akkwist kemm jista’ jkun malajr (bejn Marzu u Mejju) biex il-kuntratti jiġu ffirmati matul l-2008.
      2)   Linja baġitarja: 17 01 04 05

         Bażi ġuridika:

                  —

                  Ir-Regolament (KE) Nru 882/2004, l-Artikolu 66 (1)(ċ);

            L-azzjoni li se tiġi ffinanzjata minn dan il-baġit għandha l-għan li tikseb rispons dwar it-taħriġ. Ir-rispons huwa wieħed mill-elementi prinċipali fil-qasam ta’ taħriġ aħjar għal ikel aktar sikur. Il-produzzjoni ta’ rapport dwar l-attivitajiet ta’ l-2007 hija parti minn dan.
      Ir-rispons dwar it-taħriġ se jinġabar ukoll permezz ta’ valutazzjoni ex-post. Formoli/kwestjonarji għal dan il-għan se jitqassmu lil sezzjoni trażversali ta’ parteċipanti wara l-attendenza tagħhom f’avveniment ta’ taħriġ biex ikun ikkalkulat l-impatt tat-taħriġ fuq il-ħajja professjonali tagħhom.
      Fl-aħħarnett, biex il-programmi ta’ taħriġ jiġu organizzati aħjar, jeħtieġ li jiġu ffinanzjati tagħmir u strumenti ta’ l-IT, kif ukoll materjal promozzjonali, u appoġġ ta’ tagħrif u komunikazzjoni. (308 000 EUR)
      Finanzjament: kuntratti ta’ qafas eżistenti
      Huwa stmat li se jiġu ffirmati madwar erba’ kuntratti ta’ servizz.
      Qafas ta’ żmien indikattiv għal iffirmar tal-kuntratti: bejn Marzu u Lulju.
      Taqsira

                  Nru

                  Isem

                  Linja Baġitarja

                  Bażi ġuridika

                  Ammont f'EUR

                  1

                  Taħriġ: kuntratti esterni għat-twettiq ta’ programmi ta’ taħriġ

                  17 04 07 01

                  Ir-Regolament (KE) Nru 882/2004

                  8 350 000

                  17 04 04 01

                  Id-Direttiva tal-Kunsill 2000/29/KE

                  450 000

                  2

                  Taħriġ: Rapport annwali, ex-post, valutazzjoni, tagħmir u strumenti ta’ l-IT, materjal promozzjonali, appoġġ ta’ tagħrif u komunikazzjoni

                  17 01 04 05

                  Ir-Regolament (KE) Nru 882/2004

                  308 000

                  Total

                  9 108 000


title: 2006/838/KE: Deċiżjoni tal-Parlament Ewropew tas- 27 ta' April 2006 dwar il-kwittanza għall-implimentazzjoni tal-baġit ta' l-Eurojust għas-sena finanzjarja 2004

text:
               6.12.2006

               MT

               Il-Ġurnal Uffiċjali ta’ l-Unjoni Ewropea

               112

         DEĊIŻJONI TAL-PARLAMENT EWROPEW
   tas-27 ta' April 2006
   dwar il-kwittanza għall-implimentazzjoni tal-baġit ta' l-Eurojust għas-sena finanzjarja 2004
   (2006/838/KE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Eurojust għas-sena finanzjarja 2004 (1),

               —

               wara li kkunsidra r-rapport annwali tal-Qorti ta' l-Awdituri fuq il-kontijiet annwali finali tal-Eurojust għas-sena finanzjarja 2004, flimkien mat-tweġibiet tal-Eurojust (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 — C6 -0093/2006),

               —

               wara li kkunsidra t-Trattat tal-KE, b'mod partikulari l-Artikolu 276 tiegħu, u t-Trattat ta' l-UE, b'mod partikulari u l-Artikolu 41 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,

               —

               wara li kkunsidra d-Deċiżjoni tal-Kunsill 2002/187/JHA tat-28 ta' Frar 2002 li biha twaqqfet l-Eurojust bil-ħsieb li ssaħħaħ il-ġlieda kontra l-kriminalità serja (4), u partikularment l-Artikolu 36 ta' l-istess Deċiżjoni,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikulari l-Artikolu 94 tiegħu,

               —

               wara li kkunsidra r-Regola 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0092/2006),

               1.

               Jagħti kwittanza lid-Direttur Amministrattiv tal-Eurojust għall-implimentazzjoni tal-baġit tal-Eurojust għas-sena finanzjarja 2004;

               2.

               Jagħmel il-kummenti tiegħu fir-riżoluzzjoni hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni u r-riżoluzzjoni li hija parti integrali minnha lid-Direttur Amministrattiv tal-Eurojust, lill-Kunsill, lill-Kummissjoni u lill-Qorti ta' l-Awdituri u sabiex jiġu ppubblikati fil-Ġurnal Uffiċjali ta' l-Unjoni Ewropea (serje L).

            Il-President

         Josep BORRELL FONTELLES

            Is-Segretarju Ġenerali

         Julian PRIESTLEY

      (1)  ĠU C 269, 28.10.2005, p. 33.

      (2)  ĠU C 332, 28.12.2005, p. 68.

      (3)  ĠU L 248, 16.9.2002, p 1.

      (4)  ĠU L 63, 6.3.2002, p. 1. Deċiżjoni kif emendata bid-Deċiżjoni 2003/659/JHA (ĠU L 245, 29.9.2003, p. 44).

      (5)  ĠU L 357, 13.12.2002, p. 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p. 3).


Avviż Legali Importanti

|

32007D0251

2007/251/KE: Deċiżjoni tal-Kunsill tat- 22 ta’ Marzu 2007 dwar l-iffirmar u l-applikazzjoni provviżjorja ta' Protokoll għall-Ftehim ta' Sħubija u Kooperazzjoni (PCA) bejn il-Komunitajiet Ewropej u l-Istati Membri tagħhom, minn naħa, u l-Ukraina, min-naħa l-oħra, dwar l-adeżjoni tar-Repubblika tal-Bulgarija u r-Rumanija mal-PCA

Official Journal L 110 , 27/04/2007 P. 0027 - 0028 Official Journal L 004 , 08/01/2008 P. 0455 - 0456

		20070322Deċiżjoni tal-Kunsilltat- 22 ta’ Marzu 2007dwar l-iffirmar u l-applikazzjoni provviżjorja ta' Protokoll għall-Ftehim ta' Sħubija u Kooperazzjoni (PCA) bejn il-Komunitajiet Ewropej u l-Istati Membri tagħhom, minn naħa, u l-Ukraina, min-naħa l-oħra, dwar l-adeżjoni tar-Repubblika tal-Bulgarija u r-Rumanija mal-PCA(2007/251/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 44(2), l-aħħar sentenza ta' l-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien mat-tieni sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300(3) tiegħu,Wara li kkunsidra t-Trattat ta’ Adeżjoni tar-Repubblika tal-Bulgarija u r-Rumanija, u b’mod partikolari l-Artikolu 4(3) tiegħu,Wara li kkunsidra l-Att ta' l-Adeżjoni tal-Bulgarija u r-Rumanija, u b'mod partikolari l-Artikolu 6(2) tiegħu,Wara li kkunsidra l-proposta mill-Kummissjoni,Billi:(1) It- 23 ta' Ottubru 2006, il-Kunsill awtorizza lill-Kummissjoni biex, f'isem il-Komunità u l-Istati Membri tagħha, tinnegozja ma' l-Ukraina Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom u l-Ukraina [1] sabiex jittieħed kont ta' l-adeżjoni tar-Repubblika tal-Bulgarija u r-Rumanija fl-Unjoni Ewropea.(2) Suġġett għall-konklużjoni possibbli tiegħu f'data aktar 'il quddiem, il-Protokoll inizjalat fit- 2 ta' Marzu 2007 għandu jiġi ffirmat f'isem il-Komunitajiet Ewropej u l-Istati Membri tagħhom.(3) Il-Protokoll għandu jkun applikat fuq bażi provviżorja mid-data tal-firma tiegħu, sakemm jitlestew il-proċeduri relattivi għall-konklużjoni formali tiegħu,IDDEĊIEDA KIF ĠEJ:Artikolu 1Il-President tal-Kunsill b'dan tingħatalu l-awtorità li jaħtar persuna/i bis-setgħa li jiffirma(w), f'isem il-Komunitajiet Ewropej u l-Istati Membri tagħhom, il-Protokoll għall-Ftehim ta' Sħubija u Kooperazzjoni (PCA) bejn il-Komunitajiet Ewropej u l-Istati Membri tagħhom, minn naħa, u l-Ukraina, min-naħa l-oħra, dwar l-adeżjoni tar-Repubblika tal-Bulgarija u tar-Rumanija mal-PCA, suġġett għall-konklużjoni possibbli tiegħu aktar 'il quddiem.It-test tal-Protokoll huwa mehmuż ma' din id-Deċiżjoni.Artikolu 2Sakemm jidħol fis-seħħ, il-Protokoll għandu jkun applikat fuq bażi provviżorja mid-data tal-firma.Magħmul fi Brussell, 22 ta’ Marzu 2007.Għall-KunsillIl-PresidentW. Tiefensee[1] ĠU L 49, 19.2.1998, p. 3.--------------------------------------------------


title: 2014/624/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Impriża Konġunta “Clean Sky” għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/323

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Impriża Konġunta “Clean Sky” għas-sena finanzjarja 2012
   (2014/624/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta “Clean Sky” għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta “Clean Sky” għas-sena finanzjarja 2012, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05851/2014 — C7-0053/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta “Clean Sky” (4), u b’mod partikolari l-Artikolu 11(4) tiegħu,

               —

               wara li kkunsidra r-Regoli Finanzjarji tal-Impriza Konġunta “Clean Sky”, adottati bid-deċizjoni tal-Bord ta’ Tmexxija tagħha fis-7 ta’ Novembru 2008,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0210/2014),

               1.

               Japprova l-għeluq tal-kontijiet tal-Impriża Konġunta “Clean Sky” għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur Eżekuttiv tal-Impriża Konġunta “Clean Sky”, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 369, 17.12.2013, p. 10.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 30, 4.2.2008, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.